[{"text_idx": "#000001", "text": "Miks raud po\u0303hjustab ko\u0303hukinnisust \u2013 no\u0303uandeid ennetamiseks ja leevendamiseks"}, {"text_idx": "#000002", "text": "On teada-tuntud fakt, et rauapreparaadid po\u0303hjustavad lisaks ko\u0303huvalule ja iiveldusele (harvem esinevad ko\u0303rvalmo\u0303jud) ka ko\u0303hukinnisust \u2013 ko\u0303ige tavalisem ko\u0303rvalmo\u0303ju. Miks raud tekitab ko\u0303hukinnisust?"}, {"text_idx": "#000003", "text": "Rauapreparaadid po\u0303hjustavad ko\u0303hukinnisust, sest raua imendumine on no\u0303rk \u2013 nii toidust kui ka raua toidulisanditest. Toidust imendub naistel keskmisel 10% ja meestel 5% rauast. Kui rauda ei ole piisavalt, raua imendumine to\u0303hustub kuni 20%-ni. Imendumata raud ja\u0308a\u0308b aga soolestikku ning toidab pahasid patogeenseid baktereid. Ko\u0303hukinnisus ongi ma\u0308rk sellest, et pahad bakterid on ja\u0308mesooles u\u0308lekaalus [1]."}, {"text_idx": "#000004", "text": "Kuigi raudbisglu\u0308tsinaat on kahevalentsetest rauasooladest ko\u0303ige ko\u0303huso\u0303bralikum ning po\u0303hjustab ko\u0303rvalmo\u0303jusid harvem [1], on osa inimesi raua suhtes tundlikumad kui teised, seega vo\u0303ib ka raudbisglu\u0308tsinaadiga osadel inimestel ko\u0303hukinnisust esineda. Mida suurem on manustatud raua kogus, seda suurem on to\u0303ena\u0308osus ka ko\u0303rvalmo\u0303jude tekkeks [1]. Na\u0308iteks Raud 30 mg ja Laste rauasiirup 25 mg toidulisanditega on ko\u0303rvalmo\u0303jusid harva, sest pa\u0308evane kogus rauda on 25\u201330 mg. Superraud on 60 mg rauda ehk kaks korda rohkem. Paljudel ei ole aga raudbisglu\u0308tsinaadiga ko\u0303rvalmo\u0303jusid raua suuremast kogusest hoolimata."}, {"text_idx": "#000005", "text": "Raua imendumiseks peensoole kaksteistso\u0303rmiksooles peab raud olema Fe2+ ehk ferroraua kujul [1]. Ferroraua kujul on ko\u0303ik rauapreparaadid, mida mu\u0308u\u0308akse Eestis ka\u0308simu\u0308u\u0308giravimite ja toidulisanditena. Ferriraud ehk Fe3+ (nt Ferrum Lek retseptiravim) peab esmalt muutuma ferrorauaks Fe2+. Ku\u0308ll aga ja\u0308a\u0308b osa ferrirauast muutumata ning peensooles ei imendu. Raud, mis peensooles ei imendu, liigub edasi ja\u0308mesoolde ning toidab seal patogeenseid baktereid. Ka osa ferrorauast ja\u0308a\u0308b imendumata."}, {"text_idx": "#000007", "text": "Raud acerola kirsiga 30 mg, 70 tabletti"}, {"text_idx": "#000008", "text": "Superraud acerola kirsiga 60 mg, 70 tabletti"}, {"text_idx": "#000009", "text": "Rauasiirup lastele apelsini ja pirniga, alates 6 kuud, 250 ml, 25 mg/10 ml, uuendatud magusam koostis!"}, {"text_idx": "#000010", "text": "eelista ka\u0308simu\u0308u\u0308gi rauapreparaatidest raudbisglu\u0308tsinaati (ko\u0303rge biosaadavusega ko\u0303huso\u0303bralik kahevalentne raud ehk juba ferroraua kujul)\nkui alustad Superrauaga 60 mg ning tead, et varasemalt on rauapreparaadid ko\u0303hukinnisust po\u0303hjustanud, tee tablett pooleks ning vo\u0303ta esimene na\u0308dal vaid pool tabletti pa\u0308evas ehk 30 mg\nkui esimesel na\u0308dalal ei ole ko\u0303hukinnisust esinenud, siis to\u0303sta kogus tavapa\u0308rasele u\u0308hele tabletile pa\u0308evas 60 mg\nrauda vo\u0303ib manustada ka u\u0308lepa\u0308eviti \u2013 siis on rauakuur pikem, kuid ko\u0303rvalmo\u0303jude tekke risk va\u0308iksem (kuna rasedus on limiteeritud pikkusega, siis raseduse ajal on soovitatav kasutada rauda igapa\u0308evaselt)"}, {"text_idx": "#000011", "text": "tarbi piisavalt vedelikku \u2013 tihti alahindamine vedeliku tarbimist\nliigu piisavalt \u2013 istuv eluviis vo\u0303ib soodustada ko\u0303hukinnisust ilma rauakuuritagi\ntarbi piisavalt kiudaineid: so\u0308o\u0308 ta\u0308isteratooteid, marju, puuvilju, juurvilju, kaunvilju -> kiudained suurendavad va\u0308ljaheite kogust ning soodustavad tihedamini WC-s ka\u0308imist\nproovi kuivatatud musti ploome \u2013 pihuta\u0308is kuivatatud ploome pa\u0308evas aitab samuti ko\u0303hu korras hoidmisele kaasa\nka\u0308i regulaarselt WC-s \u2013 va\u0308ldi ha\u0308da kinni hoidmist ja WC ku\u0308lastuse edasi lu\u0308kkamist\nva\u0308ldi rauakuuri ajal toiduaineid, millel on ko\u0303hukinnisust soodustav mo\u0303ju: toored ko\u0303vad banaanid, nisujahutooted, palju mustikaid ja mustso\u0303straid, liharohke menu\u0308u\u0308, palju kohvi ja teed ja va\u0308he vett, palju lehmapiima ja juustu\nkasuta hapendatud tooteid: hapukapsas, jogurtid (ka taimsed jogurtid on hapendatud tooted), hapukurk, natto, miso, tempeh, hapendatud sojatooted \u2013 hapendatud tooted sisaldavad elus baktereid ja rikastavad soole mikrofloorat"}, {"text_idx": "#000012", "text": "Ko\u0303hukinnisust soodustavad ka teatud haigused ja seisundid. Ko\u0303hukinnisuse ennetamise ja leevendamise no\u0303uannetele po\u0308o\u0308ra eriti ta\u0308helepanu kui:"}, {"text_idx": "#000013", "text": "oled rase \u2013 ainevahetus aeglustub raseduse ajal, et tagada lootele ko\u0303ik vajalikud mineraalained ja vitamiinid normaalseks arenguks. Raseduse ja raua kohta saad lugeda SIIT.\noled juba vanemas eas -> vanematel inimestel esineb ko\u0303hukinnisust rohkem ilma rauakuuridetagi [2]\nkasutad teatud ravimeid: ko\u0303hukinnisust soodustavad na\u0308iteks valuvaigistid opioidid, osa Parkinsoni to\u0303ve ja psu\u0308hhiaatrilisi ravimeid, diureetikumid ehk uriini eritumist suurendavad ained ning verapamiil (na\u0308iteks su\u0308damepuudulikkuse ravis) [2]\nsul on diagnoositud a\u0308rritunud soole su\u0308ndroom [2]"}, {"text_idx": "#000014", "text": "Kui ko\u0303ht on juba nii kinni, et WC-s ka\u0308imine on valulik (pa\u0308rasool on kahjustada saanud ja vo\u0303ib tulla ka helepunast verd), siis ja\u0308rgmistel pa\u0308evadel vo\u0303id raua vo\u0303tmata ja\u0308tta. Tarbi tavapa\u0308rasest rohkem vedelikku, so\u0308o\u0308 kiudaineterikast toitu ning ku\u0308lasta regulaarselt WC-d (pa\u0308rasoole haav paraneb u\u0308ldiselt juba mo\u0303ne pa\u0308evaga). Kui ko\u0303ht ka\u0308ib ja\u0308lle ha\u0308sti la\u0308bi, vo\u0303id uuesti rauaga alustada, vo\u0303ttes rauda kasvo\u0303i iga kahe pa\u0308eva tagant. Na\u0308dala pa\u0308rast vo\u0303id proovida juba u\u0308lepa\u0308eviti vo\u0303tmist ning kui ko\u0303ht kannatab, siis alustada paari na\u0308dala jooksul ka igapa\u0308evast vo\u0303tmist."}, {"text_idx": "#000015", "text": "Kui hemoglobiin on veel korras, vo\u0303id rauda vo\u0303tta u\u0308lepa\u0308eviti (raseduse ajal soovitavalt ikkagi igapa\u0308evaselt). U\u0308lepa\u0308eviti vo\u0303ttes rauakuur ku\u0308ll pikeneb, kuid raua kumulatiivne imendumine on parem ning ko\u0303rvalmo\u0303jude tekke risk va\u0308iksem [3]. Rauakuuri kestvuseks on sel juhul nt 3 kuu asemel 6 kuud ning rauaga seotud verena\u0308itajaid vo\u0303id kontrollida alles iga 3 kuu tagant (tavaliselt 2 kuu tagant). U\u0308lepa\u0308eviti vo\u0303tmine on soovitatav ka po\u0303letikuliste haigustega inimestele \u2013 po\u0303letikuliste haiguste korral on vere hepsidiini tase ko\u0303rgem, see aga omakorda va\u0308hendab raua imendumist [3]. U\u0308lepa\u0308eviti vo\u0303tmisest ja hepsidiinist oleme kirjutanud lausa eraldi blogiposti."}, {"text_idx": "#000016", "text": "Madala hemoglobiini korral on oluline hemoglobiini su\u0308nteesi normaliseerumine ning rauda on soovitatav kasutada igapa\u0308evaselt. Kui hemoglobiin on normaliseerunud, vo\u0303ib edaspidi soovi korral rauadepoo (ferritiini) to\u0303stmiseks ja\u0308tkata raua vo\u0303tmisega u\u0308lepa\u0308eviti."}, {"text_idx": "#000020", "text": "Ole esimeste seas, kes teab uutest toodetest ja a\u0308gedatest kampaaniatest!"}]